**Μάθημα: Αρχαιολογία και Νέες Τεχνολογίες**

Διδάσκουσα: Δρ Δέσποινα Καταπότη, Τμήμα Πολιτισμικής Τεχνολογίας και Επικοινωνίας, Παν/μιο Αιγαίου

**Περιεχόμενο μαθήματος**: Ποια είναι η σχέση της επιστήμης της αρχαιολογίας με τις Νέες Τεχνολογίες? Ποιές είναι οι τεχνολογικές δυνατότητες ανάλυσης των αρχαιολογικών δεδομένων σήμερα? Στόχος του μαθήματος είναι η εξέταση και κριτική αποτίμηση των μετασχηματισμών που σημειώθηκαν τις τελευταίες δεκαετίες στο πεδίο της εννοιολογικής οργάνωσης και τεχνολογικής διαχείρισης της αρχαιολογικής πληροφορίας. Στις πρώτες διαλέξεις, το ενδιαφέρον εστιάζεται στην ανάλυση των βασικότερων όρων/εννοιών της φιλοσοφίας των Νέων Μέσων (μετανεωτερικότητα, υποκειμενικότητα, δίκτυο, μεταδεδομένο, δυνητικοποίηση κλπ). Στη συνέχεια θα εξεταστούν συγκεκριμένα παραδείγματα και εφαρμογές από το πεδίο της πολιτισμικής πληροφορικής με απώτερο στόχο τη διερεύνηση των δυνατοτήτων που αυτή προσφέρει στη μελέτη και ανάδειξη του παρελθόντος. Στο πλαίσιο του σεμιναρίου θα πραγματοποιηθούν ομιλίες από ερευνητές και επαγγελματίες από δραστηριοποιούνται στο τομέα της πολιτισμικής διαχείρισης και πληροφορικής. Οι φοιτητές και οι φοιτήτριες που παρακολουθούν το μάθημα θα αναπτύξουν διάλογο με τους ομιλητές, με σημείο αναφοράς τη βιβλιογραφία που θα προσφέρεται σε αυτούς/ες από τη διδάσκουσα.

**Απαιτήσεις μαθήματος**: Η παρακολούθηση των μαθημάτων είναι υποχρεωτική. Υποχρεωτική είναι και η μελέτη της βιβλιογραφίας που δίδεται από τη διδάσκουσα κάθε εβδομάδα. Οι φοιτητές/τριες θα πρέπει να κάνουν τρεις προφορικές παρουσιάσεις στη διάρκεια του εξαμήνου (μία για κάθε θεματική ενότητα, βλ. παρακάτω το αναλυτικό χρονοδιάγραμμα των μαθημάτων). Η τελική αξιολόγηση θα βασιστεί στις προφορικές παρουσιάσεις και σε γραπτές εξετάσεις.

**Χρονοδιάγραμμα μαθημάτων**

1ο Μάθημα. Εισαγωγή Νεωτερικότητα, Μετανεωτερικότητα και η κατασκευή της πληροφορίας.

2ο Μάθημα. Νεωτερικότητα, Μετανεωτερικότητα και η κατασκευή της αρχαιολογικής πληροφορίας: εισαγωγή στην έννοια της αναπαράστασης

3ο Μάθημα. Νεωτερικότητα, Μετανεωτερικότητα και η κατασκευή της αρχαιολογικής πληροφορίας: εισαγωγή στην έννοια της δυνητικοποίησης

4ο Μάθημα. Αρχαιολογία και Νέες Τεχνολογίες (προσκεκλημένοι ομιλητές: Αγγελική Χρυσάνθη και Κώστας Παπαδόπουλος)

5ο Μάθημα. Αρχαιολογία και Νέες Τεχνολογίες (προσκεκλημένοι ομιλητές: Αγγελική Χρυσάνθη και Κώστας Παπαδόπουλος)

6ο Μάθημα Αρχαιολογία και Νέες Τεχνολογίες (παρουσιάσεις φοιτητών/τριών)

7ο Μάθημα. Μουσείο και Νέες Τεχνολογίες (προσκεκλημένος ομιλητής: Νίκος Παπαδημητρίου)

8ο Μάθημα. Μουσείο και Νέες Τεχνολογίες (προσκεκλημένος ομιλητής: TBA)

9ο Μάθημα. Μουσείο και Νέες Τεχνολογίες (παρουσιάσεις φοιτητών/τριων).

10ο Μάθημα. Το παρελθόν στο διαδίκτυο: η περίπτωση των κοινωνικών δικτύων (προσκεκλημένοι ομιλητές: Βασιλική Πλιάτσικα, Γιώργος Κυριακόπουλος και Κώστας Πασχαλίδης).

11ο Μάθημα. Το παρελθόν στο διαδίκτυο: η περίπτωση των κοινωνικών δικτύων (παρουσιάσεις φοιτητών/τριών)

12ο Μάθημα. Τελική συζήτηση.